Chefkonsulent
Bine Larsen
Digitaliseringsstyrelsen

Fremsendt til bil@digst.dk
10. februar 2012

**Høringssvar til ”Forslag til Lov om Offentlig Digital Post”**
Digitaliseringsstyrelsen har den 27. januar 2012 sendt ”Forslag til Lov om Offentlig Digital Post” i høring**.**

Borgere og virksomheder kan i dag vælge at tilmelde sig at modtage deres post fra det offentlige digitalt. Med lovforslaget udmøntes dele af den fællesoffentlige digitaliseringsstrategi. Forslaget bidrager til udmøntningen af målsætningen om, at al kommunikation mellem på den ene side det offentlige og på den anden side borgere og virksomheder skal ske digitalt i 2015.
Lovforslaget har to hovedformål – dels at fastlægge retsvirkningen af anvendelse af den offentlige digitale postløsning og dels at gøre det obligatorisk for borgere og virksomheder at blive tilsluttet til digital post.

Vi har bemærket, at Biblioteksparaplyen ikke er listet som høringsberettiget til forslaget, men da det har betydning for folkebibliotekerne, fremsendes hermed høringssvar fra Biblioteksparaplyen.

Bibliotekerne hilser en øget brug af digital post velkommen.

I den forbindelse mener vi, at man bør medtænke bibliotekerne aktivt i strategien med at få implementeret digital post mellem borger og det offentlige. 2/3 af bibliotekerne løser i dag borgerserviceopgaver for kommunerne. En aktuel undersøgelse fra Danmarks Biblioteksforening viser de mange forskellige former for samarbejde ombring borgerservice og digitale selvbetjeningsløsninger som med fordel bør inddrages i de fremadrettede løsninger.

Bibliotekerne har hvert år tusindvis af kurser om ”Lær mere om IT”, bl.a. omhandlende brug af NemID, e-Boks og e-post. Derfor bør man i loven tænke inddragelse af bibliotekerne i vejledningsopgaven, i forhold til e-post og de borgere der har behov for hjælp.

Bibliotekerne kan også indtænkes som facilitator overfor andre offentlige myndigheder i forhold til at tænke kontakt til borgerne. På samme vis kan bibliotekerne spille en rolle i forhold til de mindre lokale virksomheder.

Med venlig hilsen

Steen B. Andersen
Formand Danmarks Biblioteksforenings Digitaliseringsudvalg

&

Mogens Vestergaard
Formand for Biblioteksparaplyen

**Biblioteksparaplyen
www.db.dk/ biblioteksparaplyen**

**Bibliotekarforbundet**
Pernille Drost
Johnny Roj-Larsen
**Bibliotekschefforeningen**
Jytte Bræmer
Mogens Vestergaard (formand, Biblioteksparaplyen)
**Danmarks Biblioteksforening**
Vagn Ytte Larsen
Michel Steen-Hansen
Kirsten Grubbe Jensen
**Danmarks Forskningsbiblioteksforening**
Michael Cotta-Schønberg
Eli Greve
**Danmarks Skolebibliotekarer**
Anna Bach
C.C. Rasmussen
**HK Kommunal Biblioteksudvalget**
Kirsten Westh
**HK-STAT Danmark. TR-Kollegiet for de Statslige Biblioteker**
Jonna Vestergaard
**Kommunernes Skolebiblioteksforening**
Andreas Boesen
Liselotte Hillestrøm
Gitte Frausing